戲督潛亨作春羹
作者：鄒浩
朝代：宋

paragraphs: 先生家□餘玉粒，粉以爲餅陪春羹。
春羹品物謝時味，江流暖泛園中英。
晴窗對案忽舉首，徑走長鬚呼友生。
襄陽大夫腹如鼎，一著九牛猶未盈。
懽然放筯即過我，自嘆珍庖逾大烹。
且言初意亦在我，属我府事留西城。
先生飯不飯俗客，若苦轉眄相倒傾。
東風雕刻物物好，槎頭縮頸尾不赬。
藥苗蔬甲破土出，似與芻豢争功名。
應憐十載痩藜莧，爲我一除饑腸鳴。